Fraksjonert destillasjon er blant annet en vanlig metode for å dele opp råolje i oljeraffinerier og for å rense fram ulike gasser fra flytende luft. Metoden skiller hydrokarbonene i petroleum/råolje fra hverandre for å framstille ulike foredlede petroleumsprodukter: bensin, parafin, dieselolje, fyringsolje osv. Destillasjonen utnytter at de ulike hydrokarbonene kondenserer/koker ved forskjellig temperatur.